รัฐบาลไทย-ข่าวทำเนียบรัฐบาล-กรมการจัดหางาน เตือน 30 พ.ย.นี้ สิ้นสุดเส้นตาย คนต่างด้าวตามมติ ครม. 20 ส.ค. 62 ไม่มีใบอนุญาตทำงาน เจอจับ-ดำเนินคดีตามกม.ทันที!
วันเสาร์ที่ 28 พฤศจิกายน 2563
กรมการจัดหางาน เตือน 30 พ.ย.นี้ สิ้นสุดเส้นตาย คนต่างด้าวตามมติ ครม. 20 ส.ค. 62 ไม่มีใบอนุญาตทํางาน เจอจับ-ดําเนินคดีตามกม.ทันที!
อธิบดีกรมการจัดหางาน กําชับ นายจ้าง/สถานประกอบการ ที่จ้างคนต่างด้าวที่ต้องดําเนินการตามมติครม. เมื่อวันที่ 20 สิงหาคม 2562, วันที่ 24 มีนาคม 2563 และวันที่ 15 เมษายน 2563 เตรียมเอกสารให้ครบ เพื่อดําเนินการขอใบอนุญาตทํางานและทําบัตรชมพู ภายใน 30 พ.ย. 63
นายสุชาติ พรชัยวิเศษกุล อธิบดีกรมการจัดหางาน กล่าวว่า กรมการจัดหางานมีความเข้าใจและห่วงใยนายจ้าง/สถานประกอบการ และแรงงานต่างด้าวที่เข้ามาทํางานในประเทศไทย จึงมีมติผ่อนปรนให้คนต่างด้าวอยู่และทํางานได้โดยไม่มีความผิด จากเหตุที่ได้รับผลกระทบตามสถานการณ์การระบาดของโรคโควิด-19 ซึ่งขณะนี้ระยะเวลาผ่อนปรนจะถึงกําหนดสิ้นสุดภายในวันที่ 30 พฤศจิกายน 2563 แล้ว กรมการจัดหางานขอความร่วมมือให้นายจ้าง/สถานประกอบการ ติดต่อทําบัตรประจําตัวคนซึ่งไม่มีสัญชาติไทย (บัตรสีชมพู) ให้เสร็จสิ้นภายในระยะเวลาที่กําหนด เพื่อให้สามารถอยู่และทํางานได้โดยถูกต้องตามกฎหมาย ได้รับโอกาส และความเสมอภาคทางสังคม รวมทั้งมีความเสมอภาคและหลักประกันสังคม ตามที่กระทรวงแรงงานยึดเป็นแนวทางปฏิบัติ จากกรอบของแผนแม่บทตามยุทธศาสตร์ชาติ และยุทธศาสตร์ชาติ 20 ปี (พ.ศ. 2561-2580) ตามนโยบายของพล.อ. ประยุทธ จันทร์โอชา นายกรัฐมนตรี
โดยคนต่างด้าวที่ต้องดําเนินการตามมติครม. วันที่ 20 สิงหาคม 2562 วันที่ 24 มีนาคม 2563 และวันนที่ 15 เมษายน 2563 ยื่นบัญชีรายชื่อไว้ทั้งสิ้น จํานวน 1,266,351 คน ชําระค่าธรรมเนียมแล้ว จํานวน 1,198,791 คน ดําเนินการขอรับใบอนุญาตทํางานและทําบัตรประจําตัวคนซึ่งไม่มีสัญชาติไทยแล้วเสร็จ จํานวน 1,130,185 คน และที่ยังไม่ได้ดําเนินการ จํานวน 136,166 คน ทั้งนี้เป็นแรงงานต่างด้าวสัญชาติเมียนมา 88,662 คน กัมพูชา 40,161 คน และลาว 7,343 คน คิดเป็นร้อยละ 11 ของคนต่างทั้งหมดที่ยื่นบัญชีรายชื่อกับกรมกรมการจัดหางาน ซึ่งเมื่อดําเนินการเสร็จสิ้นใบอนุญาตทํางานจะสามารถใช้ได้ถึง วันที่ 31 มีนาคม 2565 (ข้อมูล ณ วันที่ 25 พ.ย. 2563)
“ กรมการจัดหางานขอย้ําว่า หากพ้นกําหนด คนต่างด้าวจะไม่สามารถอยู่และทํางานต่อไปได้ หากเจ้าหน้าที่ตรวจพบคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ จะมีโทษปรับ 5,000 – 50,000 บาท และเมื่อชําระค่าปรับแล้ว คนต่างด้าวจะถูกผลักดันส่งกลับออกไปนอกราชอาณาจักร ขณะเดียวกันนายจ้างที่จ้างคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ จะมีโทษปรับ 10,000-100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องมีโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน หรือทั้งจําทั้งปรับ และห้ามจ้างคนต่างด้าวทํางานเป็นเวลา 3 ปี ” อธิบดีกรมการจัดหางาน กล่าว
นายจ้าง/สถานประกอบการ ที่จ้างคนต่างด้าวที่ต้องดําเนินการตามมติครม.ดังกล่าว สามารถนัดคิวเพื่อทําบัตรประจําตัวคนซึ่งไม่มีสัญชาติไทย (บัตรสีชมพู) ได้ที่สํานักงานจัดหางานจังหวัด หรือสํานักงานจัดหางานกรุงเทพมหานครพื้นที่ 1-10 ตามที่ตั้งของสถานประกอบการ เพื่อเข้าไปทําบัตรประจําตัวคนซึ่งไม่มีสัญชาติไทย (บัตรสีชมพู) ณ สํานักเขต สําหรับคนต่างด้าวที่ทํางานในกรุงเทพมหานคร หรือศูนย์บริหารการทะเบียนภาคจังหวัดสาขา หรือตามที่กรมการปกครองกําหนด สําหรับคนต่างด้าวที่ทํางานในจังหวัดอื่น ทั้งนี้ สามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือที่ไลน์ @Service_Workpermit หรือที่ สายด่วนกระทรวงแรงงาน โทร.1506 กด 2 กรมการจัดหางาน